Böyük Duzlu Göl səhrası
Böyük Duzlu Göl səhrası (ing. Great Salt Lake Desert) — Böyük Duzlu göldən qərbdə, Yuta ştatının şimalında yerləşir. Səhra dördüncü dövr buzlaşmasından sonra qurumuş Bonnevil gölünün yerində formalaşmışdır. Göl ətrafları sıldırımlı qalalıqlarla əhatələnmişdir. Sahəsi Böyük Hövzə ərazisində formalaşmışdır. Səhra 10 360 km² sahəyə malikdir. Səhra qurumuş gölün səthini təşkil etdiyindən duzla örtülmüşdür. Bu səbəbdən ağ rəngdədir. İl ərzində cəmi 13 mm yağıntı düşür. Yanvar ayının orta temperaturu -3 °C, iyul ayında isə 27 °C təşkil edir. Səhrada Uendovere və Daque yaşayış məntəqələrində ümumilikdə 1 500 nəfər yaşayır. Səhranı şərqdən qərbə I-80 şossesi və dəmir yolu kəsir.